recursal/SuperWikiNEXT-32B huggingface dataset:
**Լա Սագրա աստղադիտարան** (իսպ.՝ Observatorio Astronómico de La Sagra (OLS), աստղադիտարանի կոդը` — «J75»), աստղադիտարան Իսպանիայի Գրանադա նահանգում։ Աստղադիտարանում օգտագործվում են չորս ռոբոտացված աստղադիտակներ, բոլորը նախագծվել և կառուցվել են Մայորկայի աստղադիտարանի (OAM) գիտնականների կողմից, ովքեր և ղեկավարում են այս աստղադիտակները հեռահար, ստացված տվյալները մշակվում են իրենց կողմից մշակված ծրագրային ապահովման միջոցով։ Աստղադիտարանում են հայտնաբերվել 1706 աստերոիդներ, այսպիսով այս աստղադիտարանը գրավում է 12-րդ տեղը աստերոիդ հայտնաբերողների ցանկում ըստ քանակի։ Աստղադիտարանի հիմնական նպատակն է, իր **Լա Սագրա երկնքի հետազոտություն** ծրագրի շրջանակներում Արեգակնային համակարգի փոքր մարմինների հետազոտությունները, և մասնավորապես Երկրին մոտեցող աստերոիդների և տիեզերական աղբի հետազոտությունները։

Դուենդե աստերոիդ
----------------

Աստղադիտարանի հեռահար կառավարվող աստղադիտակների միջոցով, ինչպես նաև Սիերա դե լա Սագրա լեռնաշղթայի բաց երկնքի շնորհիվ, 2012 թվականի փետրվարի 15-ին հայտնաբերվեց (367943) Դուենդե աստերոիդը։ Համաձայն հաշվարկների այդ աստերոիդը ուղիղ մեկ տարի անց, 2013 թվականի փետրվարի 15-ին, պետք է անցներ Երկրից 27,700 կմ հեռավորության վրա, որը այդ պահին հայտնի այս չափի աստերոիդի ամենամոտ անցումն էր Երկրի մոտով, որն ընկնում է Երկրի գեոսինքրոն ուղեծրից ներս։

Լա Սագրա երկնքի հետազոտություն
------------------------------

*Լա Սագրա երկնքի հետազոտությունը* (LSSS) իրականացվում է Լա Սագրա աստղադիտարանում, որի շրջանակներում իրականացվում է աստերոիդների և գիսաստղերի որոնում և դիտարկումներ։ Այս ծրագրի շրջանակներում հայտնաբերվել են բազմաթիվ աստերոիդներ, ինչպես նաև 233P/Լա Սագրա, 279P/Լա Սագրա և 324P/Լա Սագրա համարակալված գիսաստղերը։

Ծանոթագրություններ
------------------

1. ↑  OpenStreetMap(բազմ․) — 2004.
2. ↑  Observatorio de La Sagra
3. ↑  Minor Planet Center: Minor Planet Discoverers
4. 1 2  Guia sobre el asteroide 2012 DA14
5. ↑  «Observatorio Astronómico de La Sagra». Արխիվացված է օրիգինալից 2013 թ․ փետրվարի 17-ին. Վերցված է 2019 թ․ ապրիլի 21-ին.
6. ↑  Paul Chodas; Don Yeomans (2013 թ․ փետրվարի 1). «Asteroid 2012 DA14 To Pass Very Close to the Earth on February 15, 2013». NASA/JPL Near-Earth Object Program Office. Արխիվացված է օրիգինալից 2015 թ․ ապրիլի 6-ին. Վերցված է 2013 թ․ փետրվարի 1-ին. `{{cite web}}`: Invalid `|name-list-style=yes` (օգնություն)
7. ↑  "Asteroid 2012 DA14 set for record-breaking Earth pass" BBC. Retrieved 15 February 2013.

Արտաքին հղումներ
----------------

* Collados de la Sagra վեբ կայքը Արխիվացված 2013-12-14 Wayback Machine
* Փոքր մոլորակների կենտրոնի կայքում աստղադիտարանի մասին
**Մարկ Կուկուրելյա** **Սասետա** (իսպ.՝ Marc Cucurella Saseta;հուլիսի 22, 1998(1998-07-22), Ալելյա, Մարեսմե)իսպանացի ֆուտբոլիստ, «Չելսի» ակումբի և Իսպանիայի հավաքականի պաշտպան։ Տոկիոյի 2020 թվականի Օլիմպիական խաղերի արծաթե մեդալակիր։

Ակումբային կարիերա
------------------

Մարկը դաստիարակվել է «Էսպանյոլի» համակարգում մինչև 2012 թվականը, որից հետո միացել է «Բարսելոնայի» հայտնի «Լա Մասիա**»** ակադեմիային։ Այնտեղ նա խաղացել է մինչև 2017 թվականը։ 2016/17 մրցաշրջանում Մարկն իր առաջնախաղը նշել է ակումբի երկրորդ թիմում՝ Բարսելոնա Բ-ի կազմում։ Ընդհանուր առմամբ, իր առաջին մրցաշրջանում նա անցկացրել է տասնմեկ խաղ։ 2017/18 մրցաշրջանում Մարկը սկսել է ներգրավվել առաջին թիմի մարզումներին և հանդիպումներին։ Նա ընդգրկվել է ակումբի հայտացուցակում՝ 2017/18 թվականների Չեմպիոնների լիգայի համար։ Նրա առաջնախաղը «Բարսելոնայի» կազմում կայացել է 2017 թվականի հոկտեմբերի 24-ին՝ «Ռեալ Մուրսիայի» դեմ Իսպանիայի Գավաթի խաղում, որտեղ Մարկը 83-րդ րոպեին փոխարինել է Լյուկա Դինին։

2018/19 մրցաշրջանը նա սկսել է Էյբարում, որի կազմում անցկացրել է 31 հանդիպում և դարձել մեկ գոլի հեղինակ։

Միջազգային կարիերա
------------------

Մարկը պատանեկան մակարդակով ներկայացրել է Իսպանիան։ Իսպանիայի մինչև 17 տարեկանների պատանեկան հավաքականի կազմում նա մասնակցել է 2015 թվականի Եվրոպայի պատանեկան առաջնությանը։ Ամբողջ մրցաշարի ընթացքում Մարկն իր թիմի հիմնական ձախ պաշտպանն էր։ Ավստրիայի իր հասակակիցների հետ առաջին տուրի խաղում Մարկը դեղին քարտ ստացավ։ Իսպանիան դուրս եկավ այդ մրցաշարի քառորդ եզրափակիչ։

Ձեռքբերումներ
-------------

### Ակումբային

**«Բարսելոնա Բ»**

* Սեգունդա Բ-ի հաղթող 2016/17

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  корректное испанское произношение **Кукурейя**
3. ↑  «Barça B players eligible in the Champions League». Արխիվացված օրիգինալից 2018 թ․ փետրվարի 12-ին. Վերցված է 2018 թ․ հունվարի 24-ին.
4. ↑  «Отчёт о матче «Реал Мурсия» — «Барселона»». Արխիվացված օրիգինալից 2019 թ․ մայիսի 10-ին. Վերցված է 2018 թ․ հունվարի 24-ին.
5. ↑  «Новости на ФНК: Эйбар арендовал защитника Барселоны». football.kulichki.net. Արխիվացված օրիգինալից 2018 թ․ սեպտեմբերի 6-ին. Վերցված է 2019 թ․ հուլիսի 17-ին.
6. ↑  «Отчёт о матче Испания U17 — Австрия U17». Արխիվացված օրիգինալից 2018 թ․ դեկտեմբերի 28-ին. Վերցված է 2018 թ․ հունվարի 24-ին.

Արտաքին հղումներ
----------------

* Профиль на сайте «Хетафе»(իսպ.)
**Որբը** (անգլ.՝ Orphan), թրիլեր ֆիլմ, որը նկարահանել է ռեժիսոր Ժաումե Կոլյետ-Սերրան։

Ֆիլմի կարգախոսն է՝ «There is something wrong with Esther» (հայերեն տարբերակով՝ «Էսթերի հետ ինչ-որ բան այն չէ»)։ ԱՄՆ-ում պրեմիերան տեղի ունեցավ 2009 թվականի հուլիսի 24-ին։ Պատկանում է «14+» ֆիլմերի խմբին։

Պաշտոնապես հայտարարված է նաև երկրորդ մասի մասին, որի նկարահանումները սկսվել են 2016 թվականի հունվարին։

Սյուժե
------

Քեյթ և Ջոն Քոուլման ամուսինները, որոնք կորցրել են իրենց երրորդ երեխային, որդեգրում են իննամյա Էսթերին, որի ծնողները մահացել են սարսափելի հրդեհի ժամանակ; Աղջիկը հրաշալի դաստիարակված է, գիտի նկարել և նվագել դաշնամուրի վրա։ Ընտանիքում արդեն երկու երեխա կար, որդին՝ Դենիելը և խուլուհամր դուստրը՝ Մաքսը։ Երբ ծնողները բերում են Էսթերին, սկսում են տեղի ունենալ տարօրինակ դեպքեր, սակայն ոչ ոք չի կարողանում դրանք բացատրել։ Չնայած Քեյթը կասկածում է Էսթերին, սակայն նրան ոչ ոք չի հավատում։ Երեխաները գիտեն ամեն ինչ, սակայն լռում են, քանի որ վախենում են նրանից։ Էսթերը փորձում է հիվանդանոցում թաքուն սպանել Դենիելին, բայց տղան փրկվում է։ Քեյթը Էսթերի իրերի մեջ գտնում է մի Աստվածաշունչ, որի մեջ գրված էր Էստոնիայի հոգեբուժարաններց մեկի համարը։ Մայրը զանգահարում է այնտեղ և պարզում, որ Էսթերն ամենևին էլ իննամյա աղջիկ չէ, այլ 33-ամյա կին, որը տառապում է հազվագյուտ հիվանդությամբ։ Ամեն անգամ նոր ընտանիք տեղափոխվելով՝ նա փորձում է գայթակղել ընտանիքի հորը, և եթե դա չի հաջողվում, սպանում է բոլորին։

Քեյթը հիվանդանոցից փախչում է տուն, որտեղ գտնում է ամուսնուն մեռած։ Այնուհետև նա Մաքսի հետ փորձում է տնից փախչել, բայց հայտնվում է Էսթերը։ Քեյթը և նա սկսում են կռվել և ընկնում են սառած լճի մեջ։ Քեյթին հաջողվում է սպանել Էսթերին և դուրս գալ լճից։

Դերերում
--------

* Վերա Ֆարմիգա — Քեյթ Քոուլման
* Փիթեր Սարսգաարդ — Ջոն Քոուլման
* Իզաբել Ֆյուրման — Էսթեր
* Ջիմմի Բենեթ — Դենիել Քոուլման
* Սի Սի Էյչ Փաունդեր — քույր Էբիգեյլ
* Արիանա Էնջինիր — Մաքս

Նկարահանման վայր
----------------

Ֆիլմը նկարահանվել է Կանադայում, Տորոնտո, Մոնրեալ, Փորթ Հոուփ քաղաքներում։

Հետաքրքիր փաստեր
----------------

Փոքրիկ դերասանուհի Արիանա Էնջինիրը, որը խաղում է Քոուլմանների փոքրիկ դստեր դերը, իրականում ունի լսողության հետ խնդիրներ։

Ծանոթագրություններ
------------------

1. ↑
2. 1 2
3. 1 2 3 4
4. 1 2  Internet Movie Database — 1990.
5. 1 2 3
6. ↑
7. 1 2 3 4 5 6 7 8 9
8. 1 2
9. 1 2 3 4 5 6 7  ČSFD (չեխերեն) — 2001.
10. ↑  Internet Movie Database — 1990.
11. 1 2  Box Office Mojo — 1999.
12. 1 2  Diane Garrett, Tatiana Siegel (2007 թ․ նոյեմբերի 29). «Sarsgaard, Farmiga join 'Orphan'». *Variety*. Վերցված է 2008 թ․ մայիսի 29-ին.
13. ↑  Orphan (2009) — Release Dates

Արտաքին հղումներ
----------------

* Որբը(անգլ.) ֆիլմը Internet Movie Database կայքում
* Պաշտոնական կայք
* «Orphan»(անգլ.) ֆիլմը *Box Office Mojo* կայքում
* Orphan(անգլ.) ֆիլմը Rotten Tomatoes կայքում
* Portman, Jamie. Audiences Scream for Isabelle Fuhrman’s *Orphan* Արխիվացված 2009-09-19 Wayback Machine, *Montreal Gazette*, July 20, 2009

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Filmportal · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Վիկտոր Ռուիս Տորրե** (իսպ.՝ Víctor Ruiz Torre, հունվարի 25, 1989(1989-01-25), Էսպլուգաս դե Լյոբրեգատ, Corporació Metropolitana de Barcelona, Բարսելոնայի պրովինցիա, Կատալոնիա, Իսպանիա), իսպանացի ֆուտբոլիստ, «Վիլյառեալ» ակումբի կենտրոնական պաշտպանը։

Գործունեություն
---------------

Վիկտոր Ռուիսը «Էսպանյոլ» ակումբի սան է, որի հիմնական կազմում նորամուտը նշել է 2009 թվականի դեկտեմբերի 6-ին՝ «Ռասինգ Սանտանդերի» դեմ խաղում։ Պրոֆեսիոնալ մակարդակում Ռուիսն իր առաջին գոլը խփել է 2010 թվականի փետրվարի 21-ին՝ գրավելով «Մալագա»-յի դարպասը։ Միայն առաջին մրցաշրջանում անց է կացրել 22 խաղ և դարձել երկու գոլի հեղինակ։ Հաջորդ մրցաշրջանում Վիկտորը դարձավ ակումբի անանցքային խաղացողը, ով նպաստեց Նիկոլաս Պարեխայի՝ Մոսկվայի «Սպարտակ» ակումբ տեղափոխվելուն։

2011 թվականի հունվարի 27-ին Ռոուիսը տեղափոխվել է իտալական «Նապոլի» ակումբ, որը նրան ձեռք բերեց վարձավճարով՝ ստանալով իրավունք, 6 մլն․ եվրոյի դիմաց, 4 տարով երկարաձգել պայմանագիրը։ «Էսպանյոլ»-ը ստացավ իրավունք ձեռք բերելու Խեսուս Դատոլոյին, ով հանդես էր գալիս նեապոլցիների կազմում։ Փետրվարի 24-ին իսպանացին Եվրոպա Լիգայում իր նորամուտը նշեց «Վիլյառեալ»-ի դեմ խ։ Այդ խաղը նրա համար առաջինն էր եվրագավաթներում։ Մարտի 13-ին նա խաղաց իր առաջին խաղը Իտալիայի մրցաշարում՝ դաշտ դուլս գալով «Պարմա»-յի դեմ խաղում։

Ձեռքբերումներ
-------------

* Եվրոպայի երիտասարդների առաջնության հաղթող՝ 2011։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  Primera División 2009/2010 .:. 13. Round
4. ↑  Primera División 2009/2010 .:. 23. Round
5. ↑  «Наполи» подписал контракт с защитником «Эспаньола»
6. ↑  «Víctor Ruiz, traspassat a la SSC Napoli». Արխիվացված է օրիգինալից 2011 թ․ հունվարի 29-ին. Վերցված է 2018 թ․ օգոստոսի 7-ին.
7. ↑  Che Napoli, ma non basta È fuori dall’Europa League Արխիվացված 2013-12-21 Wayback Machine
8. ↑  Hamsik-Lavezzi-Maggio Colpo Napoli a Parma Արխիվացված 2013-12-21 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիկտոր Ռուիս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · L’Équipe · Soccerbase (խաղացող) · Soccerway · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) · ԹՖՖ (խաղացող) · ՈւԵՖԱ · Internet Movie Database |

 |
**Ցեղասպանության որբերը** (անգլ.՝ Orphans of the Genocide), ամերիկահայ ռեժիսոր Պարետ Մարոնյանի նկարահանած ֆիլմը Հայոց ցեղասպանության մասին։ Ֆիլմի պրեմիերան կայացել է 2015 թվականին՝ Հայոց ցեղասպանության 100-րդ տարելիցին։ Ֆիլմի հերոսները ոճիրը վերապրածներն ու նրանց ժառանգներն են, որոնք պատմում են իրենց պատմությունները։

Սյուժե
------

Ֆիլմը պատմում է Լիբանանում գտնվող Անթուրայի որբանոցի մասին, որտեղ 1915 թվականի Մեծ եղեռնի ժամանակ ապաստան էին գտել հազարավոր հայ երեխաներ։ Ֆիլմում ներառված են Մորիս Միսակ-Կելեկչյանի, Ալմաստ Պողոսյանի, Ջեք Գևորգյանի, բրիտանացի լրագրող Ռոբերտ Ֆիսկի, Քլարքի համալսարանի պրոֆեսոր Դեբորա Դուորքի հարցազրույցները։

105-ամյա Ալմաստ Պողոսյանը պատմում է ինչպես է որբացել, ինչպես է ոտքով հասել Դեր Զոր, այնուհետև հայտնվել արաբ մի ընտանիքում, որից հետո՝ Հալեպի որբանոցներից մեկում և, ի վերջո, հանգրվանել ԱՄՆ-ում։ Ալմաստի պատմությունը շարունակում է թոռը՝ Բրյուս Պողոսյանը (Հայաստանի ամերիկյան համալսարանի նախագահ, 2010-2014)թվականներին։ Ֆիլմում օգտագործվել են նաև Ռոքֆելեր արխիվային կենտրոնի, Գերմանիայի և Դանիայի ազգային արխիվների և ԱՄՆ կոնգրեսի գրադարանի, ԱՄՆ ազգային արխիվի, Հայոց ցեղասպանության թանգարան-ինստիտուտի և այլ կառույցների արխիվային լուսանկարներ ու փաստաթղթեր։

Ֆիլմը Հեռուստատեսային արվեստի ու գիտության ազգային ակադեմիայի կողմից նոմինացվել է 2014 թվականի Սանքոսթ տարածաշրջանի «Էմմի» մրցանակաբաշխության վավերագրական-պատմական ֆիլմերի անվանակարգում։

Փաստեր
------

Պարետ Մարոնյանը ոգեշնչվել է ստեղծելու «Ցեղասպանության որբերը» ֆիլմը 2010 թվականին՝ The Independent-ում Ռոբերտ Ֆիսկի «Հայոց ցեղասպանության կենդանի ապացույցը» հոդվածը կարդալուց հետո։ Ֆիլմը ստեղծվել է 3,5 տարում և երկու անգամ առաջադրվել «Էմմիի»։

«Ցեղասպանության որբեր» ֆիլմը ցուցադրվել է «PBS» հեռուստաալիքի կողմից, և հեռուստադիտողների թիվը գերազանցել է 12 միլիոնը։

Ծանոթագրություններ
------------------

1. ↑  Հայոց ցեղասպանության մասին պատմող վավերագրական ֆիլմ կցուցադրվի
2. ↑  «Ցեղասպանության որբերը» ֆիլմը կցուցադրվի ամերիկյան կինոթատրոններում
3. ↑  «Ցեղասպանության որբերը» ֆիլմը ներկայացվել է «Էմմի»-ի տարածաշրջանային մրցանակաբաշխությանը
4. ↑  «Ցեղասպանության որբերը» ֆիլմը ցուցադրվել է Օքլենդի կինոթատրոնում
5. ↑  «Ցեղասպանության որբերը» ֆիլմն առաջադրվել է ԱՄՆ-ի «Էմմի» մրցանակաբաշխությանը

Արտաքին հղումներ
----------------

* Orphans of the Genocide Արխիվացված 2015-04-02 Wayback Machine
* Bared Maronian: Orphans of the Genocide Արխիվացված 2016-03-05 Wayback Machine
* «Ցեղասպանության որբերը» ֆիլմը ներկայացվել է «Էմմի» մրցանակաբաշխության
* Documentary: Orphans of the Genocide

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Իզաբելլա Մառեցի** (գործունեության տարիները՝ մոտ 1277 - դեկտեմբերի 12, 1296), Քարրիքի կոմս Ռոբերտ Բրյուս VII-ի առաջին կինը։ Իզաբելլան մահացել է նախքան իր ամուսնու՝ որպես Շոտլանդիայի թագավոր Ռոբերտ I թագադրվելը։ Նա և իր ամուսինը եղել են Շոտլանդիայի թագավոր Ռոբերտ II-ի տատն ու պապը։

Իզաբելլան եղել է Մառի կոմս Դոմնոլ I-ի (մահ․ 1297×1302) և Լիվելին Մեծի (մահ․ 1282) դուստր Էլենայի աղջիկը։ Իզաբելլայի հայրը Անանդեյլի կոմս Ռոբերտ Բրյուս V-ի (մահ․ 1295) համախոհն էր, մի մարդու, որը նկրտումներ ուներ Շոտլանդիայի գահի նկատմամբ։ Դոմնոլների ու Բրյուսների ընտանիքների միջև մտերիմ հարաբերությունների մասին վկայում են երկու ամուսնությունները։ Առաջին ամուսնությունը Իզաբելլայի ու Ռոբերտ Բրյուս V-ի թոռ, Քարրիքի կոմս Ռոբերտ Բրյուս VII-ի (մահ․ 1329) միջև էր, երկրորդը՝ Դոմնոլի որդու և հաջորդի՝ Գերթնայթի (մահ․ մոտ.1302) ու Ռոբերտ Բրյուս VII-ի քրոջ միջև։

Ռոբերտ Բրյուս VII-ի ու Իզաբելլայի ամուսնությունը հավանաբար տեղի է ունեցել 1290-ական թվականներին։ Այս միությունից ծնվել է միայն մեկ երեխա՝ Մարջորի անունով դուստրը (մահ․ 1316) մոտավորապես 1296 թվականին։

Իզաբելլայի մահից վեց տարի անց Ռոբերտ Բրյուս VII-ն ամուսնացել է իր երկրորդ կնոջ՝ Էլիզաբեթ դե Բուրգի հետ (մահ․ 1327)։ Ռոբերտի ու Իզաբելլայի դուստր Մարջորին ամուսնացել է Շոտլանդիայի կառավարիչ Վալտեր Ստյուարտի հետ, և նրանց որդին ի վերջո իշխել է Շոտլանդիայում որպես թագավոր Ռոբերտ II (մահ. 1390).

Ծանոթագրություններ
------------------

1. ↑  *Lundy D. R.* The Peerage
2. ↑  Paton; Reid (2004).
3. ↑  Barrow (2008); Paton; Reid (2004).
4. 1 2  Barrow (2008).
5. 1 2  Barrow (2004).
6. ↑  Barrow (2008); Barrow (2004).

Աղբյուրներ
----------

* Barrow, GWS (2004). «Stewart family (per. c.1110–c.1350)». *Oxford Dictionary of National Biography*. Oxford University Press. doi:10.1093/ref:odnb/49411. Վերցված է 2011 թ․ հուլիսի 5-ին. `{{cite web}}`: Invalid `|url-access=yes` (օգնություն)
* Barrow, GWS (2008). «Robert I (1274–1329)». *Oxford Dictionary of National Biography* (October 2008 ed.). Oxford University Press. doi:10.1093/ref:odnb/3754. Վերցված է 2014 թ․ հունվարի 20-ին. `{{cite web}}`: Invalid `|url-access=yes` (օգնություն)
* Paton, H; Reid, NH (2004). «Donald, Sixth Earl of Mar (d. in or after 1297)». *Oxford Dictionary of National Biography*. Oxford University Press. doi:10.1093/ref:odnb/18020. Վերցված է 2015 թ․ դեկտեմբերի 2-ին. `{{cite web}}`: Invalid `|url-access=yes` (օգնություն)
**«Երկրածովի կախարդը»** (անգլ.՝ Legend of Earthsea), մինիսերիալ (2 սերիա), նկարահանված է Ուրսուլա Կրյոբեր Լե Գուինի «Երկրածովի կախարդը» և «Ատուանի Դամբարանը» գրքերի հիման վրա։ Պրեմիերան կայացել է Syfy Universal ալիքում 2004 թվականի դեկտեմբերին։

Սյուժե
------

Գյուղացի երիտասարդ Գեդի վրա հարձակվում է Տայգատի՝ նվաճող-թագավորի զորքը։ Գեդը հանկարծակի ցուցադրում է իր կախարդելու ունակությունը, որի օգնությամբ խաբում է թշնամուն և նետում նրանց անդունդը։ Նա և նրա համագյուղացիները վախենում են իր ունակությունից։ Գեդը ուսումի է անցնում կախարդ Օգիոնի մոտ, ով նրան պատմում է Երկրածովի կախարդանքի գլխավոր սկզբունքը՝ ամեն ինչ և բոլորը ունեն իրենց իրական անունը, պետք է միայն այն իմանալ։ Գեդին իրական անունը տալիս է Օգիոնը։

Այդ ժամանակ թագավոր Տայգատը իր սիրուհու՝ Կոսսիլի օգնությամբ հուսով է մուտք գործել քրմուհիների՝ դամբարանների պահապանների միաբանության գաղտնիքի մեջ։ Այդ կատակոմբներում հնուց ի վեր փակված են անանուն սատանաներ, ովքեր սպառնում են աշխարհին։ Տայգատը համոզված է, որ Անանունները ուժ են, ովքեր ունակ են իրեն օգնել գրավել ամբողջ աշխարհը։ Կոսսիլը թույն է տալիս մայրապետին և անում ամեն ինչ, որպեսզի դառնա նրա հետևորդը։ Բայց ի զայրութ դավադիրների մայրապետը ընտրում է երիտասարդ, անմեղ և ընդունակ քույր Թենարին։ Թենարին նա ցույց է տալիս լաբիրինթի ճանապարհը դեպի այնտեղ, որտեղ փակված են Անանունները։

Ուսումը շարունակելու համար Գեդը մեկնում է Ռոք կղզի և ընդունվում է կախարդների ակադեմիա։ Այնտեղի աշակերտների մեջ նա գտնում է ինչպես հավատարիմ ընկերներ՝ Վետչին, այնպես էլ հակառակորդներ՝ Ջասպերին։ Հենց Ջասպերն է հրահրում Գեդին կիրառել արգելված կախարդանքը, որի հետևանքով երկիր է դուրս գալիս սատանա։ Այդ խախտումի համար Գեդին հեռացնում են ակադեմիայից։ Սատանան Գեդին հետևում է ամբողջ աշխարհով, նրա հետ մտնում է պայքարի մեջ, սպանում է նրա ընկերներին։ Գեդը միջոց է փնտրում, որպեսզի ազատվի անեծքից։ Աստիճանաբար նա հասկանում է, որ հրեշը, ով նրան հետապնդում է՝ իր արտացոլանքն է։ Վիշապը ասում է, որ Գեդը նրանից կարող է ազատվել Ատուանա Տաճարում։

Անհամբեր Տայգատը Ջասպերի օգնությամբ գրավում է Ռոք կղզին և նրան նշանակում է գլխավոր մոգ։ Հետո նա գրավում է քրմուհիների տաճարը և փորձում է ստիպել Թենարին ցույց տալ ճանապարհը դեպի Անանունները։ Այնտեղ է ձգտում նաև Գեդը, ով և օգնում է աղջկան փախչել։ Տայգատը փորձում է ազատել Անանուններին, բայց արդյունքում զոհվում է։ Դամբարանի խորքում Գեդը դեմ դիմաց հանդիպում է իր վախին՝ սատանային և անվանում է նրա իրական անունը։ Դա Գեդի իրական անունն է։

Գեդի և Թենարի խիզախությունը դարերով վտարում է սատանաներին երկրից։

Դերասանական կազմ
----------------

| Դերասան | Դեր |
| --- | --- |
| Շաուն Աշմոր | Գեդ |
| Քրիստին Քրոյկ | Թենար |
| Իզաբելլա Ռոսսելլինի | մայրապետ Թար |
| Դենի Գլովեր | Օգիոն |
| Սեբաստիան Ռոշե | Տայգատ |
| Քրիս Գոթյե | Վեթչ՝ Գեդի համադասարանցին և ընկերը |
| Ջենիֆֆեր Քելվերթ | Կոսսիլ |
| Էմիլի Հեմփշիր | Ռոզա |
| Մարք Հիլդրեթ | Ջասպեր |
| Ալան Սքարֆ | Նեմմերլ՝ Ռոք կղզում գտնվող ակադեմիայի գլխավոր մոգ |
| Ալեսսանդրո Ջուլիանի | Սքիորչ՝ Գեդի ընկերը, ում կերպարն ընդունել էր Գեբբեթը |

Ծանոթագրություններ
------------------

1. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · FilmAffinity · Internet Movie Database · Metacritic |

 |
Կոտելոկ
Կոտելոկ գլխարկներ
**Կոտելոկ** (անգլ.՝ bowler hat), եվրոպական կիսագնդաձև գլխարկ, որը պատրաստված է կոշտ թաղիքից։

Առաջին կոտելոկը կարվել է 1850 թվականին լոնդոնյան «Թոմաս և Ուիլյամ Բոուլեր» ֆիրմայի կողմից, իսկ դիզայնը և գաղափարը տվել են Ջեյմս և Ջորջ Լոքերը։ Սրանք համեմատաբար Էժան և պրակտիկ գլխարկներ էին, սկզբում տարածվեցին աշխատավորերի շրջանում, այնուհետև դարձան բանկային համակարգի աշխատակիցների և բրիտանական գվարդիայի սպաների համազգեստի մի տարր։ Հետագայում բուրժուազիայի և արիստոկրատիայի շրջանում մեծ ցիլինդրներին փոխարինելու եկան կոտելոկները։ XX դարի սկզբին կատելոկները ենթարկվեցին որոշակի փոփոխությունների, վերին հատվածում փոսիկ, եզրերի բարձրացում, որոնցից յուրաքանչյուրը նոր անուն ստացավ։ Սակայն Մեծ Բրիտանիայում բուրժուաները դեռևս կրում էին կոտելոկներ։ Արդի ժամանակներում կոտելոկը պահպանվում է որպես զինվորական համազգեստի բաղկացուցիչ մաս։

Քայլերթ, 2011թվական

Հայտնի մարդիկ, ովքեր կրում էին կոտելոկ
--------------------------------------

* Չարլի Չապլին, ամերիկացի դերասան
* Ուինսթոն Չերչիլ, Բրիտանացի քաղաքական գործիչ, Մեծ Բրիտանիայի վարչապետ
* Վլադիմիր Լենին, ռուս հեղափոխական։ Ըստ լեգենդի, նա 1917 թվականին Ֆինլանդիայի կայարանում ելույթից հետո փոխանակել է իր գլխարկը բանվորներից մեկի կոտելոկի հետ։
* Էդիսոն Ուորտեր, Բրիտանական բանակի սպա Երկրորդ համաշխարհային պատերազմի ժամանակ։ Սաղավարտի փոխարեն նա կրում էր կոտելոկ տիպի գլխարկ։

* Բետ Մատերսոն, 1879Բետ Մատերսոն, 1879
* Ուինսթոն Չերչիլ, 1884Ուինսթոն Չերչիլ, 1884
* Քեսադի Բուտչ, 1901Քեսադի Բուտչ, 1901
* Էնրիկո Կարուզո 1907Էնրիկո Կարուզո 1907
* Ջակոմո Պուչինի, իտալացի կոմպոզիտոր1908Ջակոմո Պուչինի, իտալացի կոմպոզիտոր1908
* Ռայթ եղբայրներ 1910Ռայթ եղբայրներ 1910
* Ռուալ Ամունդսեն 1913Ռուալ Ամունդսեն 1913
* Չարլի Չապլին, 1915Չարլի Չապլին, 1915
* Բենիտո Մուսոլինի 1929Բենիտո Մուսոլինի 1929

Ծանոթագրություններ
------------------

1. ↑  «The history of the Bowler hat at Holkham» (PDF). Coke Estates Ltd. Արխիվացված է օրիգինալից (PDF) 2014 թ․ դեկտեմբերի 22-ին.
2. ↑  Swinnerton, Jo (2005). *The History of Britain Companion*. Robson. էջ 42. ISBN 1-86105-914-0.
**Սանտյագո "Սանտի" Կասոռլա Գոնսալես** (իսպ.՝ Santiago "Santi" Cazorla González, դեկտեմբերի 13, 1984(1984-12-13)[…], Lugo de Llanera, Llugo, Llanera, Աստուրիա, Աստուրիա, Իսպանիա), իսպանացի ֆուտբոլիստ, ձախ կիսապաշտպան, Իսպանիայի ֆուտբոլի ազգային հավաքականի և Արսենալի խաղացող, Ֆուտբոլի Եվրոպայի առաջնության 2008 և 2012 թվականների չեմպիոն։

Կարիերա
-------

Սանտին սկսել է խաղալ ֆուտբոլ Լիաներական Օվիեդո ակումբի ակադեմիայում։

### Վիլյառեալ

17 տարեկանում նա հայտվում է Վիլյառեալ ՖԱ ում, որտեղ սկզբում խաղաց Վիլյառեալ ՖԱ B-ում։ 2003 թվականի նոյեմբերի 30-ին Կասոռլան նշեց իր նորամուտը Դեպորտիվոյի դեմ խաղում։
2004/05 մրցաշրջանում նա արդեն հիմնական կազմի խաղացող էր և արդեն 2005 թվականին Սանտին առաջին անգամ խաղաց Չեմպիոնների Լիգայում, որտեղ Վիլյառեալ ՖԱ ը հասավ մինչև կիսաեզրափակիչ։

### Ռեկռիատիվո

2006 թվականի հուլիսի 7-ին Կասոռլան տեղափոխվեց Ռեկրիատիվո 600 հազար եվրոյի դիմաց, ստորագրոլով 4 տարվա պայմանագիր։ Վիլյառեալ ՖԱ ը պահեց հնարավորություն ձեռք բերելու ֆուտբոլիստին հետագայում 1.3 մլն. եվրոյով։ Օգոստոսի 27-ին Սանտին նորամուտը նշեց Ռեկռիատիվոյի կազմում։ Կասոռլան անցկացրեց շատ լավ մրցաշրջան և առաջնության ավարտին նվաճեց տարվա լավագույն ֆուտբոլիստ Իսպանիայում «Don Balon» տարբերակով։ Սանտիի օգնությամբ թիմը ավարտեց մրցաշրջան 8-րդ հորիզոնականում։

### Վերադարձ Վիլյառեալ

Ռեկռիատիվոյի կազմում իրեն լավ դրսևորելով, Սանտիի կարիքը զգաց Վիլյառեալ ՖԱ-ը։ Վերադարձից հետո առաջին մրցաշրջանում Կասոռլայի և թիմային խաղի արդյունքը մրցաշրջանում 2-րդ հորիզոնականում ավարտելն էր։

2008 թվականի սեպտեմբերի 26-ին Կասոռլան հայտարարեց, որ իրենով հետաքրքրված է Մադրիդի Ռեալը, բայց նա չուզեց տեղափոխվել այնտեղ. «Ֆուտբոլում կան շատ ավելի ուրիշ բաներ քան խաղալ Ռեալում։ Չկան կասկածներ, որ Ռեալը բարձրակարգ ակումբ է, բայց ես ինձ Վիլյառեալում զգում եմ շատ լավ։ Ես երիտասարդ եմ և այստեղ ես կարող եմ զարգանալ, որպես խաղացող »։

2009 թվականի ապրիլին Սանտին ստանում է վնասվածք Ալմերիայի դեմ խաղում։ Նախնական արդյունքներով նա պետք է չխաղար կես տարի, բայց վերականգնումը ընթացավ ավելի արագ։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  FBref.com(բազմ․)
3. ↑  Արգենտինական ֆուտբոլի տվյալների շտեմարան (իսպ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սանտի Կասոռլա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ · Internet Movie Database |
|  |
| Բառարաններ և հանրագիտարաններ | Մեծ նորվեգական |

 |
**«Սկուբի Դուն և այլմոլորակայինների ներխուժում»** (այլ անվանում՝ **«Սկուբի Դու! Այլմոլորակային զավթիչները»**, անգլ.՝ *Scooby-Doo & The Alien Invaders*), 2000 թվականի անիմացիոն լիամետրաժ ֆիլմ։

Ֆիլմը նվիրված է Դաֆնիին հնչյունավորող Մերի Քեյ Բերգմանին, տիտրերում նշվում է՝ «*In Loving Memory of Mary Kay Bergman*»։ Մուլտֆիլմի թողարկումից ամիսներ առաջ դերասանուհին ինքնասպանություն է գործել։

Սյուժե
------

Շեգգին և Սկուբի Դուն ընկերների՝ Վելմայի, Դաֆնիի և Ֆրեդի ընկերակցությամբ, մեկնում են մեքենայով ճանապարհորդության։ Ժայռոտ անապատի մեջտեղում նրանց գլխավերևում սավառնում է տարօրինակ թռչող ափսե, որի պատճառով նրանց մեքենան մխրճվում է հսկայական կակտուսի մեջ։ Հանգամանքների բերումով վթարը տեղի է ունենում տիեզերքից ազդանշաններին հետևելու կայանի մոտ։ Պարզվում է, որ այդ տարածքը վաղուց թաղամասում վատ համբավ է վայելում, և ժամանակ առ ժամանակ մարդկանց առևանգող այլմոլորակայինների մասին պատմությունները դարձել են տեղի բանահյուսության անբաժանելի մասը։ Ընկերները, ինչպես միշտ, սկսում են հետաքննել առեղծվածային դեպքերը։ Նրանց հաջողվում է բացահայտել նրանց, ովքեր, ներկայանալով որպես այլմոլորակայիններ, ոսկի են արդյունահանում տեղի ստորգետնյա քարանձավներում։ Եվ հետո նրանք հանդիպում են իրական այլմոլորակայիններին, ովքեր թռչում են ներս՝ տեսնելու, թե ով է Երկրից ռադիո ազդանշաններ ուղարկում տիեզերք։ Ինչ վերաբերում է Շեգգիին, նա սիրահարվում է այլմոլորակային աղջկա (իսկ Սկուբի Դուն՝ նրա շանը)։

Հնչյունավորում
--------------

* Սքոթ Իննես — *Սկուբի Դու / Շեգգի*
* Մերի Քեյ Բերգման — *Դաֆնի*
* Ֆրենք Վելքեր — *Ֆրեդ*
* Բ․ Ջ․ Ուորդ — *Վելմա*
* Ջեֆ Գլեն Բենեթ — *Լեստեր*
* Ջեննիֆեր Հեյլ — *Դոտտի*
* Մարկ Հեմիլլ — *Սթիվ*
* Քենդի Միլո — *Քրիսթալ*/ *Ամբեր*
* Քևին Մայքլ Ռիչարդսոն — *Մաքս*
* Նիլ Ռոսս — *Սերջիո*
* Օդր Վասիլևսկի — *Լաուրա*

Կարծիքներ
---------

*DVD Talk*-ից Բլեյք Կունիշը գրել է, որ մուլտֆիլմը «բավականին հասարակ Սկուբի Դուի եթերաշրջան է», որը երկարաձգվել է մինչև 71 րոպե։ *Mana Pop*-ից Մայք Բրուքսը ֆիլմին տվել է 6-ը 10-ից և ասում, որ այն այնքան էլ աչքի չի ընկնում, որքան «Սկուբի Դուն մեռյալների կղզում» կամ «Սկուբի Դուն և կախարդի ուրվականը» մուլտշարքերը։ *Sci-Fi Movie Page*-ի գրախոսը մուլտֆիլմին տվել է 4-ից 2,5 աստղ և գրել, որ այն «երեխաների համար նախատեսված ֆիլմ է, և ոչ թե այն, որը կարող ես դիտել նրանց հետ»։

Ծանոթագրություններ
------------------

1. ↑  Internet Movie Database — 1990.
2. ↑  «Scooby Doo and The Alien Invaders». *DVD Talk*. Արխիվացված օրիգինալից 2022 թ․ մարտի 5-ին. Վերցված է 2022 թ․ մարտի 5-ին.
3. ↑  «Scooby-Doo and the Alien Invaders (2000) – Review». *Mana Pop* (անգլերեն). 2019 թ․ հուլիսի 23. Արխիվացված օրիգինալից 2022 թ․ մարտի 5-ին. Վերցված է 2022 թ․ մարտի 5-ին.
4. ↑  «Scooby-Doo and the Alien Invaders - DVD Review | Sci-Fi Movie Page». *www.scifimoviepage.com*. Արխիվացված օրիգինալից 2021 թ․ հունվարի 30-ին. Վերցված է 2022 թ․ մարտի 5-ին.

Արտաքին հղումներ
----------------

* «Скуби-Ду и нашествие инопланетян»(անգլ.) ֆիլմը Internet Movie Database կայքում
* «Скуби-Ду и нашествие инопланетян»(անգլ.) ֆիլմը allmovie կայքում:
**Ռոզաննա Պանսինո** (անգլ.՝ Rosanna Pansino, հունիսի 8, 1985(1985-06-08), Սիեթլ, Վաշինգտոն, ԱՄՆ), ամերիկացի խոհարարուհի, դերասանուհի, երգչուհի, բլոգավար և YouTube-ում հայտնի անձնավորություն։ Նա ճանաչում է գտել իր խոհարարաժամանցային Nerdy Nummies հեռուստաշոուի շնորհիվ, որը YouTube-ում ամենաճանաչված խոհարարական շոուն է։

Youtube-յան կարիերա
-------------------

Պանսինոի տատիկը հակումներ ուներ խոհարարության նկատմամբ, որը ժառանգաբար փոխանցվել է նաև նրան։ Նա սկսեց իր գործունեությունը, երբ նրա ընկերները, ովքեր նույնպես ունեին իրենց YouTube-յան կարիերան՝ խրախուսեցին Պանսինոին։ Նա սկսեց նկարել վիդեոներ, որպեսզի ընտելանար տեսախցիկի առջև գտնվելուն։ Նա իր էջը ստեղծել է 2010 թվականի ապրիլի 7-ին, բայց չէր սկսել իր խոհարարական շոուն մինչև 2011 թվականը։ Իր հաղորդումների ընթացքում նա պատրաստել է ավելի քան 100 բաղադրատոմսերով խմորեղեններ, քաղցրավենիքներ և այլն։ Նրա էջն ունի ավելի քան 3 միլիոն հետևորդ և մոտ 15 միլիոն դիտում ամեն ամիս։

Nerdy Nummies
-------------

-Բարև բոլորին, ես Ռոն եմ։

Ռոզաննա Պանսինոն ամեն հաղորդման սկզբում։

Nerdy Nummies-ը Պանսինոի YouTube-յան հաղորդման անունն է։ Ամեն հաղորդման ժամանակ նա սովորեցնում է, թե ինչպես պատրաստել ուտեստներ։ Դրանց բաղադրատոմսերը կապված են հայտնի ֆիլմերի(մուլտֆիլմերի), վիդեոխաղերի, գրքերի հետ։ Նոր հաղորդումներ լինում են ամեն երեքշաբթի։

Ծանոթագրություններ
------------------

1. ↑  Internet Movie Database — 1990.
2. ↑  Stone, Madeline. «Nerdy Cook Rosanna Pansino Has Figured Out How To Go Super Viral Without Even Trying». *Business Insider*. Business Insider, Inc. Վերցված է 2014 թ․ սեպտեմբերի 1-ին.
3. ↑  Van, Allan. «'Nerdy Nummies" Rosanna Pansino Talks Baking, Favorite Female YouTubers, Signing to a New Network». *New Media Rockstars*. Վերցված է 2014 թ․ սեպտեմբերի 1-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | ČSFD · Internet Movie Database · MusicBrainz |
|  |
| Չափորոշչային վերահսկողություն | GND: 1134900600 · LCCN: n2015045870 · VIAF: 316789363 · WorldCat VIAF: 316789363 |

 |
**Էրիկ Ավարի** (անգլ.՝ Erick Avari, ապրիլի 13, 1952(1952-04-13), Դարջիլինգ, Ջալպաիգուրի, Արևմտյան Բենգալիա, Հնդկաստան), հնդկական ծագմամբ ամերիկացի դերասան։

Վաղ տարիներ
-----------

Էրիկ Ավարին (Ի ծնե՝ Նարիման Էրուկ Ավարի (անգլ.՝ Nariman Eruch Avari)) ծնվել է Դարջիլինգ քաղաքում, Բենգալիայի արևմտյան մասում, հնդկական հին Պարս զրադաշտի ընտանիքում։ Նա սովորել է Չարլիստոնյան քոլեջում։

Էրիկը հանդիսանում է Ջարջիլինգի և Կալկաթայի *Avari-Madan* ընտանիքի անդամ։ Նրա պապը՝ Ջամշեջի Ֆրամջի Մադանը, եղել է հնդկական կինոյի պիոներ։

Կարիերա
-------

Ավարին հայտնի է իր *Աստղային դուռը*, *Անկախության օրը*, *Մումիա*, *Տանը մենակ 4*, *Կապիկների մոլորակը* և *Ակամա միլիոնատեր* ֆիլմերում կերտած դերերով, Ալեքսիս Կրուզի հետ միասին։ Սակայն մինչև Լոս Անջելես ժամանելը՝ 1991 թվականը, նրա ծավալուն դերերի շնորհիվ արժանացել է ԱՄՆ-ի թատերական քննադատների մեծ գովասանքներին։ Հանրային թատրոնում հանդես է եկել Վասկես (Tis Pity She’s a Whore) Վել Կիլմերի հետ (Ջոզեֆա Պապա)։ Նա նկարահանվել է «Մումիա» ֆիլմում։

Նա նույնպես հայտնվել է՝ *Կասլ*, *Արքայազնը Բևերլի Հիզլից,* *Հերոսները*, *Օրենք և կարգ*,
*Խաբիր ինձ*, *Աստղային ուղի, Հաջորդ սերունդը*, *Ստորջրյա ոդիսականը*, *Աստղային ուղի, Խոր տիեզերք 9*, *Աստղային ուղի, Էնթերփրայզ*, *Արևմտյան թևը*, *Գաղտնի նյութեր',* Դարմա և Գրեգ*,* Վավելոն 5*,* Լրտեսուհի*,* Միայնակ սրտերը*,* Ազդեցությունը*,* Լոիսը և Կլարկը*,* Հաչիկո՝ մի շան պատմություն*,* Մենտալիստը*,* Գաղտնի գործողություններ*,* Գրիմի *և* Կենդանի թիրախ*։*

Ծանոթագրություններ
------------------

1. 1 2  filmportal.de — 2005.
2. 1 2  MAK (польск.)
3. ↑  Էրիկ Ավարի կենսագրությունը

Արտաքին հղումներ
----------------

* Պաշտոնական կայք Արխիվացված 2022-01-20 Wayback Machine
* Էրիկ Ավարի Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էրիկ Ավարի» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Filmportal · Internet Movie Database · ԿինոՊոիսկ · MusicBrainz |
|  |
| Չափորոշչային վերահսկողություն | CONOR: 199812963 · GND: 1061984419 · ISNI: 0000000051552041 · LCCN: no2008090961 · VIAF: 75149196654074792806 · WorldCat VIAF: 75149196654074792806 |

 |
**Իշայա Բաքո** (անգլ.՝ **Ishaya Bako**, դեկտեմբերի 30, 1986(1986-12-30), Կադունա, Նիգերիա), նիգերիացի կինոռեժիսոր և սցենարիստ։

Կենսագրություն
--------------

Ծնվել է 1986 թվականի դեկտեմբերի 30-ին, նիգերիական Կադունա քաղաքում, որը լքել է երիտասարդ տարիքում՝ Լոնդոնի կինոդպրոցում սովորելու նպատակով։ Ներկայումս ապրում է Աբուջայում՝ Նիգերիայի դաշնային մայրաքաղաքային շրջանում։

Գործունեություն
---------------

Դեռևս Լոնդոնի կինոդպրոցում սովորելու տարիներին Բաքոն ըստ իր իսկ գրած սցենարի նկարահանել է «Հյուսքեր՝ ճաղատ գլխին» («*Braids on a Bald Head*») վավերագրական կինոնկարը, որը աֆրիկյան կինոակադեմիայի 8-րդ մրցանակաբաշխությունում նվաճել է լավագույն կարճամետրաժ ֆիլմի համար սահմանված մրցանակը։ Այդ ժամանակից ի վեր նա համարվում է իր սերնդի նորահայտ, արտահայտիչ ձայնը, անդամագրվել է Համաշխարհային տնտեսական ֆորումի նախաձեռնությամբ մի խումբ ընտրյալ ձեռներեց երիտասարդներով կազմավորված *Global Shapers* խմբակին։

Բաքոյի *Fuelling Poverty* վավերագրական կինոնկարում տեքստը կարդում է գրականության Նոբելյան մրցանակի դափնեկիր աֆրիկացի նշանավոր գրող Վոլե Շոյինկան։ Նրա հեղինակած ֆիլմերից *The Royal Hibiscus Hotel*-ը ցուցադրվել է Տորոնտոյի 2017 թվականի միջազգային կինոփառատոնում։

Իշայա Բաքոն «Առյուծասիրտը» (*Lionheart* (2018) գեղարվեստական կինոնկարի սցենարիստներից է։

Ծանոթագրություններ
------------------

1. ↑  «ISHAYA BAKO». Արխիվացված է օրիգինալից 2013 թ․ հունվարի 15-ին. Վերցված է 2012 թ․ դեկտեմբերի 20-ին.
2. ↑  «Award-winning filmmaker, Ishaya Bako's documentary film, FUELLING POVERTY, Premieres Online». 2012 թ․ դեկտեմբերի 4. Արխիվացված է օրիգինալից 2020 թ․ սեպտեմբերի 21-ին. Վերցված է 2021 թ․ նոյեմբերի 25-ին.
3. ↑  Oladepo, Tomi (2012 թ․ մայիսի 18). «Interview With Ishaya Bako – AMAA Film Award Winner». *Ventures Africa*. Արխիվացված է օրիգինալից 2015 թ․ հունվարի 9-ին. Վերցված է 2021 թ․ նոյեմբերի 25-ին.
4. ↑  «Toronto Adds Films From Aaron Sorkin, Louis C.K. Brie Larson». *Variety*. 2017 թ․ օգոստոսի 15. Վերցված է 2017 թ․ օգոստոսի 16-ին.
5. ↑  «Lionheart (2018) - IMDb».

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**Ռոջեր Բարտ** (անգլ.՝ Roger Bart, սեպտեմբերի 29, 1962(1962-09-29), Նորուոլկ), ամերիկացի դերասան, երգիչ և կոմպոզիտոր, «Թոնի» և «Դրամա Դեսկ» մրցանակների դափնեկիր։

Կյանք և կարիերա
---------------

Բարտը ծնվել է Կոնեկտիկուտ նահանգի Նորուոլկ քաղաքում, ինժեներ-քիմիկոսի ընտանիքում, իսկ մեծացել է Նյու Ջերսիում։ Բարտը հասել է ճանաչման բրոդվեյան բեմում ունեցած ելույթների շնորհիվ։ Դեբյուտ է ունեցել 1987 թվականին *Big River*  մյուզիքլում, իսկ ավելի ուշ դարձել է առավել ճանաչված *King David*, *Triumph of Love* և *You're a Good Man, Charlie Brown* մյուզիքլներում կատարած աշխատանքի համար Քրիստին Չենովետի հետ միասին, ինչը 1999 թվականին բերել է նրան «Թոնի» և «Դրամա Դեսկ» մրցանակները։ Նրա հաջորդ նախագիծն է դարձել *The Producers* մյուզիքլը, որը կրկին բերել է նրան «Թոնի» և «Դրամա Դեսկ» մրցանակների անվանակարգեր։ 2004 թվականին նա հանդես է եկել *The Frogs* մյուզիքլում։

1997 թվականին «Հերկուլես» մուլտֆիլմի համար կատարել է «Go the Distance» երգը, որն առաջադրվել է «Օսկար» և «Ոսկե գլոբուս» մրցանակների։

Հեռուստատեսությունում Բարտն առավել հայտնի է դարձել «Հուսահատ տնտեսուհիները» ֆիլմում խաղացած Ջորջ Ուիլյամսի՝ Բրի Վան դը Կամպի հոգեկան շեղումներով երկրպագուի դերի շնորհիվ, որը 2006 թվականին նրան բերել է «ԱՄՆ կինոդերասանների Գիլդի» մրցանակը։ Հեռուստատեսային դերեր է ունեցել նաև «Օրենք ու կարգ։ Հատուկ կորպուս», «Ստուդիա 30» և «Մեդիում» հեռուստասերիալներում։ Նկարահանվել է նաև այնպիսի ֆիլմերում, ինչպիսիք են «Սթեփֆորդյան կանայք», «Պրոդյուսերներ», «Հոսթել 2», «Գանգստեր» և «Օրինապահ քաղաքացի» ֆիլմերը։

2007 թվականին Բարտը Մել Բրուքսի գլխավոր դերով հանդես է եկել *Young Frankenstein* մյուզիքլում։ 2011 թվականին նկարահանվել է «Իրադարձություն» սերիալում, իսկ 2012 թվականին որպես աստղ հրավիրվել է «Վրեժ» սերիալի որոշ էպիզոդներում նկարահանվելու։ Նկարահանվել է նաև «Քաղաքական կենդանիներ» մինի սերիալում։

Ծանոթագրություններ
------------------

1. 1 2  Internet Broadway Database — 2000.
2. ↑  Gardner, Amanda. «THEATER; Tony Awards' New Jersey Ties», *The New York Times*, July 23, 2008. Accessed March 21, 2011.
3. ↑  Internet Movie Database. «Awards for Roger Bart». Արխիվացված է օրիգինալից 2012 թ․ սեպտեմբերի 8-ին. Վերցված է 2012 թ․ հունվարի 11-ին.

Արտաքին հղումներ
----------------

* Ռոջեր Բարտ Internet Movie Database կայքում

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Discogs · Internet Broadway Database · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX5441607 · GND: 135129249 · ISNI: 000000005550969X · LCCN: no99056763 · NUKAT: n2017059165 · VIAF: 24236514 · WorldCat VIAF: 24236514 |

 |

 |
**«Միամիտը»** (անգլ.՝ The Duff), ռեժիսոր Էրի Սանդելի ամերիկյան ֆիլմ-կատակերգություն, որի հիմնական սցենարը հանդիսանում է ամերիկուհի գրող Քոդի Քեպլինգերի նույնանուն վեպը։ Ֆիլմը ԱՄՆ-ում թողարկվել է 2015 թվականի փետրվարի 12-ին։

Սյուժե
------

Բյանկան սովորում էր դպրոցում վերջին ուստարին։ Նա ընկերություն է անում Ջեսսիի և Քեյսիի հետ, որոնք շատ ավելի հայտնի էին նրանից։ Նա ապրում է դպրոցական ֆուտբոլային ակումբի աստղ Վեսլիի հարևանությամբ։ նրան դուր է գալիս Տոբին, և նա գնում է երեկոյան զվարճանքին, որը կազմակերպվել է Մեդիսոն Մորգանի կողմից, հույս ունենալով, որ կխոսի նրա հետ։ Զվարճանքը նրա համար անհաջող է ավարտվում, քանի որ Վեսլին ձեռքի հետ նրան ասում է որ նա կատարում է «ՃԱՏԸ»-ի՝ Տգեղ Ճարպոտ Ընկերուհու դերը։ Վեսլին բացատրում է նրան, որ յուրաքանչյուր սոցխմբում կա ինչ-որ մեկը, որը քիչ գեղեցիկ և հայտնի է, և նրա միջոցով մարդիկ փորձում են կապ հաստատել ավելի հայտնի մարդկանց հետ։

Սկզբում նա վիրավորվում է Վեսլիից, բայց հետո հասկանում է, որ նա իրավացի է։ Ավելի ուշ Բյանկան լսում է Վեսլի և ուսուցչի խոսակցությունը, որը ասում է նրան, որ եթե նա չհանձնի քննությունը, ապա կկորցնի իր տեղը ֆուտբոլային ակումբում։ Բյանկան առաջարկում է Վեսլիին իր օգնությունը քննություն հանձնելու համար, փոխարենը Վեսլին պիտի փոխեր Բյանկայի դերը շրջապատում։ Ընթացքում Բյանկան սիրահարվում է Վեսլիին։

Դերերում
--------

| Դերասան | Դեր |
| --- | --- |
| Մեի Ուիտման | Բյանկա  Բյանկա  |
| Ռոբբի Ամելլ |  Վեսլի  Վեսլի  |
| Բելա Թորն | Մեդիսոն  Մեդիսոն  |
| Սքայլեր Սեմուելս | Ջեսսի  Ջեսսի  |
| Բյանկա Ա. Սանտոս | Քեյսի  Քեյսի  |
| Ռոմանի Մալկո | Տնօրեն  Տնօրեն  |
| Նիք Էվերսմեն | Տոբի  Տոբի  |
| Քեն Ջոնգ | Միստր Արթուր  Միստր Արթուր  |
| Էլիսոն |  Բյանկայի մայրը |
| Ջոնաթան Բերոն | Սեբաստիան  Սեբաստիան  |

Քննադատություններ
-----------------

Ֆիլմը ստացավ դրական և խառը ակնարկներ կինոքննադատների կողմից։ Rotten Tomatoes կայքում ֆիլմը ունի 71% վարկանիշ հիմնված 98 գնահատականների վրա, 10 բալային համակարգում 6 միավոր։ Metacritic կայքում ֆիլմը ստացել է 100-ից 56 բալ հիմնված 28 գնահատականների վրա, ինչը համապատասխանում է «միջին կամ խառը գնահատման»։

Ծանոթագրություններ
------------------

1. ↑  Internet Movie Database — 1990.
2. ↑
3. 1 2 3 4 5 6 7 8 9
4. 1 2 3 4
5. 1 2 3 4 5 6 7 8 9 10 11  Internet Movie Database — 1990.
6. ↑
7. ↑  ČSFD (չեխերեն) — 2001.
8. ↑  Box Office Mojo — 1999.
9. ↑  «The DUFF (2015)». Rotten Tomatoes.
10. ↑  «The DUFF Reviews». Metacritic.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
***Ջազ ամառային օրով***, 1959 թվականին նկարահանված համերգային վավերագրական ֆիլմ։ Ֆիլմը պատկերում է 1958 թվականին Ռոդ Այլենդի Նյուպորտ քաղաքում տեղի ունեցած *Newport* ջազային փառատոնը, որը կայացել է 1958 թվականի հուլիսի 3-ից մինչև հույլիսի 6-ը։

Պատմություն
-----------

Ֆիլմը նկարահանել են լուսանկարիչ Բերթ Շթերնը և Արամ Ավագյանը, որը նաև մոնտաժել է այն։ Ֆիլմի երաժշտական մասի պատասխանատուն Ջորջ Ավագյանը, որը ջազային երաժիշտ է և Արամ Ավագյանի եղբայրը։

Ֆիլմում պատկերվում է երաժշտական փառատոնը։ Այստեղ ներկայացվում է նաև 1958 թվականի Ամերիկայի գավաթի որոշ տեսարաններ։ Այն հիմնականում առանց երկխոսության կամ պատմության է, բացառությամ Ուիլս Կոնովերի պարբերական հայտարարությունների։

Ֆիլմում ներկայացվում են Ջիմմի Ջիֆրեի, Թելոնիուս Մոնկի, Սոնի Սթիթի, Անիտա Օ՚Դեյի, Դինա Վաշինգտոնի, Ջերի Մուլիգանի, Չաք Բերիի, Չիկո Հեմիլթոնի, Էրիկ Դոլֆի, Լուի Արմսթրոնգի և Ջեք Թիգարդենի ներկայացումները։ Նաև փառատոնին ելույթ են ունեցել Բաք Կլեյթոնը, Ջո Ջոնսը, Արամնդո Փերազան, *Eli's Chosen Six* անսամբլը, Եյլի քոլեջի անսամբլը, որտեղ նվագում էր նաև շեփորահար Ռոուզվել Ռադդը, որը ֆիլմում դիքսիլենդ (ջազի ոճ) նվագելով պտտվում էր ողջ Նյումենով։

Ինչպես նախապես ծրագրված էև, փառատոնի վերջին ելույթը ունեցել է ամենահայնտի գոսպել երգչուհի Մահալյա Ջեքսոնը։ Ֆիլմը եզրափակվել է նրա տերունական աղոթքով։

1999 թվականին Կոնգրեսի գրադարանի որոշումով ֆիլմը ընդգրկվել է Միացյալ Նահանգների ազգային գրաատյան՝ որպես «մշակութային, պատմական և էսթետիկորեն նշանակալի» ֆիլմ։

Ֆիլմը *Rotten Tomatoes-*ում ստացել է 100% գնահատական։

Կազմ
----

* Ջիմմի Ջիֆրե, Բոբ Բրուքմեյեր, Ջիմ Հոուլ
* Թելենիոուս Մոնկի եռյակ։ Թելենիոուս Մոնկ, Հենրի Գրայմս, Ռոյ Հայներս
* Սոնի Սթիթ և Սալ Սալվադոր
* Անիտա Օ՚Դեյ
* Ջորջ Շիրինգ
* Դինա Վաշինգտոն
* Ջերի Մուլիգանի և Արթ Ֆարմերի կվարտետ
* Բիգ Մեյբել
* Չաք Բերի
* Չիկո Հեմիլթոնի և Էրիկ Դոլֆիի կվինտետ
* Լուի Արմսթրոնգ և Թրամմի Յանգ, Դեննի Բարսելոնա և Ջեք Թիգարդեն
* Մահալյա Ջեքսոն

Պրեմիերա
--------

Ֆիլմի առաջնախաղը կայացել է 1959 թվականին Վենետիկի կինոփառատոնին։

DVD
---

Ֆիլմը վերաթողարկվել է Charly Records-ի կողմից և վաճառվել է CD-ով։

Տես նաև
-------

* Հայկական սփյուռք

Ծանոթագրություններ
------------------

1. ↑  AllMusic
2. ↑  Rotten Tomatoes
3. ↑  «a l b a n y j a z z. c o m». Albanyjazz.com. 2005 թ․ նոյեմբերի 5. Վերցված է 2012 թ․ հունիսի 21-ին.
4. ↑  «Preserving the Silver Screen (December 1999) - Library of Congress Information Bulletin». *www.loc.gov*. Վերցված է 2020 թ․ նոյեմբերի 17-ին.
5. ↑  «Complete National Film Registry Listing». *Library of Congress*. Վերցված է 2020 թ․ նոյեմբերի 17-ին.
6. ↑  Newport Jazz Festival Immortalized-WSJ
7. ↑  "Jazz on a Summer’s Day" 60th Anniversary Edition Out Now - JAZZIZ Magazine

Արտաքին հղումներ
----------------

* "Jazz on a Summer's Day" by Alan Kurtz (Jazz.com)
* Jazz on a Summer's Day(անգլ.) ֆիլմը Internet Movie Database կայքում
* Yanow, Scott. 2004. *Jazz on Film: The Complete Story of the Musicians and Music Onscreen*. (Backbeat Books) 0-87930-783-8
* *Jazz on a Summer’s Day* essay by Daniel Eagan in America's Film Legacy: The Authoritative Guide to the Landmark Movies in the National Film Registry, A&C Black, 2010 0826429777, pages 562-563
**Տեմպ**, երկարության միավոր, որը բաղկացած է կամ մեկ նորմալ քայլելու քայլից (մոտ 0,75 մետր կամ 30 դյույմ), կամ կրկնակի քայլից՝ վերադառնալով նույն ոտքը (մոտ 1,5 մետր կամ 59 դյույմ)։ Նորմալ արագության երկարությունը նվազում է տարիքի և որոշ առողջական պայմանների հետ։ «Տեմպ» բառը օգտագործվում է նաև արագության նկատմամբ հակադարձ միավորների համար, որն օգտագործվում է հիմնականում քայլելու և վազելու համար, սովորաբար րոպեներ մեկ կիլոմետրում։

«Տեմպ» բառը օգտագործվում է նաև չափման այլ համակարգերում նմանատիպ ֆորմալ միավորներ թարգմանելու համար։ Քեյթինգը նաև օգտագործվում է որպես ոչ ֆորմալ միջոց գեոդեզիության ժամանակ, երբ «արագությունը» հավասար է չափորոշիչի երկու քայլերին, որոնք հաշվարկվում են ստանդարտ ձողի կամ շղթայի հետ համեմատելու միջոցով։

Ստանդարտացված միավորներ
-----------------------

Ինչպես մյուս ավանդական չափումները, տեմպը սկսվեց որպես երկարության ոչ պաշտոնական միավոր, բայց ավելի ուշ ստանդարտացվեց, հաճախ հատուկ երկարությամբ որոշվեց տիպիկ արագաշարժ կամ ռազմական քայլարշավի համաձայն։

Միացյալ Նահանգներում արագությունը երկարության սովորական սովորական միավոր է, որը նշանակում է արագ մեկ քայլ և հավասար է 2 1⁄2 ֆուտ կամ 30,0 դյույմ կամ 76,2 սմ։

Հին հռոմեական տեմպը կոնցեպտուալ առումով լրիվ քայլի հեռավորությունն էր մեկ դիրքից, այն բարձրանում էր գետնից մինչև գարշապար, նորից իջնում ​​էր աստիճանի վերջում. երկու քայլ, յուրաքանչյուրը մեկ ոտքով։ Մարկուս Վիպսանիուս Ագրիպպայի օրոք այն ստանդարտացվել է որպես երկու քայլ կամ հինգ հռոմեական ոտնաչափ, մոտ 1,48 մետր կամ 4 ֆուտ 10 դյույմ հեռավորություն։ Հազար քայլը նկարագրվում էր պարզապես որպես միլլ, որն այժմ հայտնի է որպես հռոմեական մղոն; այստեղից էլ ծագել է անգլերեն «միլ» տերմինը։

Բյուզանդական տեմպը հռոմեական քայլի հարմարեցումն էր՝ 2½ հունական ոտնաչափ հեռավորության: Միևնույն ժամանակ, կրկնակի տեմպը նման էր հռոմեական միավորին, որը պարունակում էր 5 հունական ոտնաչափ։

Ուելսի տեմպը համարվել է 3 Ուելսական ոտնաչափ 9 դյույմ և, հետևաբար, կարող է դիտվել որպես անգլիական տեմպի նման։

Ծանոթագրություններ
------------------

1. ↑  Morio, Yuji; Izawa, Kazuhiro; Omori, Yoshitsugu; Katata, Hironobu; Ishiyama, Daisuke; Koyama, Shingo; Yamano, Yoshihisa (2019). «The Relationship between Walking Speed and Step Length in Older Aged Patients». *Diseases*. **7** (1): 17. doi:10.3390/diseases7010017. ISSN 2079-9721. PMC 6473831. PMID 30717332.
2. ↑  Differences - "Pace" vs. "Speed"
3. ↑  «Appendix G: Weights and Measures», *The World Factbook*, Washington: Central Intelligence Agency, 2013, Արխիվացված է օրիգինալից 2011-04-06-ին, Վերցված է 2024-03-11-ին
4. ↑  *U.S. Army Map Reading and Navigation*, p. 5.8, Skyhorse Publishing Inc. 2009 1-60239-702-3.
5. ↑  Schilbach, Erich, *Byzantinische Metrologie*. (de)
6. ↑  Ménage, V.L. (1973), «Reviews: Speros Vryonis, Jr.: *The decline of medieval Hellenism in Asia Minor and the process of islamization from the eleventh through the fifteenth century.*», *Bulletin of the School of Oriental and African Studies*, vol. 36, No. 3, University of London, էջեր 659–661, JSTOR 613605
7. ↑  Schilbach, cited by Ménage.
Անվան այլ կիրառումների համար տե՛ս՝ Արշալույս Բաբայան (այլ կիրառումներ)
*Վիքիպեդիայում կան հոդվածներ Բաբայան ազգանունով այլ մարդկանց մասին։*

**Արշալույս Հարությունի Բաբայան** (դեկտեմբերի 27, 1905(1905-12-27), Խդրանց, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - հուլիսի 30, 1990(1990-07-30), Երևան, Հայկական ԽՍՀ, ԽՍՀՄ), հայ գրականագետ, բանասիրական գիտությունների դոկտոր, պրոֆեսոր (1965), ՀԽՍՀ գիտության վաստակավոր գործիչ (1967), ԽՍՀՄ գրողների միության անդամ 1947 թվականից։ Բանասեր, թարգմանիչ Արամ Թոփչյանի և դիրիժոր Էդուարդ Թոփչյանի մորական տատը։

Կենսագրություն
--------------

Ծնվել է Զանգեզուրի Խդրանց գյուղում։ 1918 թվականին ընտանիքով տեղափոխվել է Աստրախան, այնտեղից՝ Բաքու, որտեղ սովորել և 1925 թվականին ավարտել է Բաքվի Հովհաննես Թումանյանի անվան թիվ 22 հայկական միջնակարգ դպրոցը, 1929 թվականին Երևանի համալսարանի պատմագրական ֆակուլտետը։ Այնուհետև վերադարձել է Բաքու և հայոց լեզու և գրականություն դասավանդել Վ. Ի. Լենինի անվան բանֆակում։ 1935 թվականին ընդունվել և 1938 թվականին ավարտել է Երևանի համալսարանի ասպիրանտուրան։ 1937-1938 թվականներին հայ գրականություն է դասախոսել Ադրբեջանի Վ. Ի. Լենինի անվան մանկավարժական ինստիտուտի հայկական բաժնում, 1938 թվականից՝ Երևանի Խաչատուր Աբովյանի անվան մանկավարժական ինստիտուտում։ 1938-1945 թվականներին եղել է Երևանի Խ. Աբովյանի մանկավարժական ինստիտուտի բանասիրական ֆակուլտետի դեկանը, 1939-1951 թվականներին՝ հայ գրականության ամբիոնի վարիչը, 1960-1964 թվականներին՝ ինստիտուտի պրոռեկտորը։ Դասախոսական աշխատանքին զուգընթաց 1944-1948 թվականներին եղել է «Գրական թերթի» խմբագիրը։ 1963 թվականին «Պերճ Պռոշյան» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։ ԽՄԿԿ անդամ 1943 թվականից։

Ա. Բաբայանի երկերի մատենագրություն
----------------------------------

* Հայրենական մեծ պատերազմի շրջանի սովետահայ գրականության մի քանի բնորոշ գծերը, Երևան, Հայպետհրատ, 1952, 171 էջ։
* Չարենցը Հոկտեմբերի երգիչ, Երևան, ՀՍՍՀ Քաղաքական և գիտական գիտելիքների տարածման ընկերություն, 1958, 37 էջ։
* Պերճ Պռոշյան, Երևան, Հայպետհրատ, 1962, 335 էջ։
* Չարենցը և Հոկտեմբերը, Երևան, «Հայաստան», 1967, 92 էջ։

Աղբյուրներ
----------

1. 1 2 3 4 5 6 7 8 9 10  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.
2. 1 2
3. ↑  Հայկ Խաչատրյան (1986). *Գրական տեղեկատու*. Երևան: «Սովետական գրող». էջ էջ 85-86.
4. ↑  Գառնիկ Ստեփանյան (1973). *Կենսագրական բառարան, հատոր Ա*. Երևան: «Հայաստան». էջ էջ 166.

|  |  |
| --- | --- |
|  | Վիքիդարանն ունի նյութեր, որոնք վերաբերում են «Արշալույս Բաբայան (գրականագետ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 10523 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 186)։*  |